**irrb**

***Paróiste an Fheirtéaraigh***

 *Paróiste Dhún Chaoin, Paróiste Dhún Urlann, Paróiste Mhárthain,*

*Paróiste na Cille, Paróiste Mórdhach*

**Fógraí na Seachtaine 27 Aibreán - 3 Bealtaine 2024**

**Séipéal Naomh Gobnait, Dé Domhnaigh, 28 Aibreán ag 9.00rn**

Ar dualgas do Limistéar

 Tréadach Chorca Dhuibhne an Domhnach seo – An tAthair Micheál Ó Muimhneacháin

087-6551902

**Intinn:** Kevin O’Connor, Springfield, a fuair bás le déanaí.

**Séipéal Naomh Uinseann,** **Dé Domhnaigh, 28 Aibreán ag 10.00rn**

**Intinn:** Maura agus Seán Boyle agus a n-iníon Marita, Béal Feiriste.

**Séipéal na Carraige, Dé Sathairn, 4 Bealtaine ag 7.30in**

**Intinn:** Mikey Francis, Seanachoill, C.M.

**Intinn:** Nóra Uí Ghearailt (10ú C.B.) agus a fear céile Seán, agus Muintir Mhic Gearailt, agus Muintir Uí Shé, atá ar shlí na fírinne.

**Séipéal Naomh Uinseann,** **Dé Domhnaigh, 5 Bealtaine ag 10.00rn**

**Intinn:** Páid Ó Muircheartaigh, Na Gorta Dubha, C.B.

**Intinn:** Sorcha (5ú C.B.) agus Tadhg Ó Conchúir, Gallarus agus Eibhlín Ní Chíobháin, Muiríoch, agus a muintir go léir ar shlí na fírinne.

**Aifrinntí i Rith na Seachtaine**

**Séipéal Naomh Uinseann**

Dé Luain 9.30rn, Déardaoin 9.30rn, Dé hAoine 9.30rn (An Chéad Aoine)

**Séipéal na Carraige**

Dé Máirt ag 9.30rn, Dé hAoine ag 7.00in

**Biongó sa Phobalscoil**,

an Domhnach seo,

28 Aibreán ag 7.00in.

Fáilte roimh chách.

**Mí na Bealtaine – Mí na Maighdine Muire**

Tá sé de nós ag daoine altóir a dhéanamh sna tithe agus an Choróin Mhuire a rá in ónóir na Maighdine Muire i rith Mhí na Bealtaine. 'Abair an Choróin ar son na síochána gach lá 'a dúirt Muire le Francisco, Jacinta agus Lucia i Fatma sa bhliain 1917. Thuilleadh eolais www.fatima.pt.

**An Chéad Chomaoineach**

Beidh an searmanas don gCéad Chomaoineach ar siúl i Séipéal Naomh Gobnait, Dé Domhnaigh, 12 Bealtaine le linn Aifrinn an Domhnaigh ag **11.30rn. Ní bheidh Aifreann ag 9.00rn an lá seo. Scaip an scéal!**

**Ag Cabhrú sa Pharóiste**

Má tá aon duine le scileanna ríomhaireachta a bheadh sásta cabhrú suíomh idirlíon a chruthú don bparóiste cuir glaoch ar Thigh na Sagart **066 9156131 Go gcúití Dia go fial le gach éinne a bhíonn chomh fial lena gcuid ama.**

**Oilithreacht na Deoise go Lourdes 29 Lúnasa agus 3 Meán Fómhair, 2024**

Beidh an t-Easpag Réamonn de Brún ag ceann Oilithreacht Dheoise Chiarraí go Lourdes. Costas ó €925. Gach eolas 087-9318976 nó pilgrimage@dioceseofkerry.ie.

**Paidir don Óige**

Guímid ar son na ndaoine óga ar fud na deoise agus ar fud an domhain. A Thiarna, go dtuga do Spiorad misneach dóibh na haidhmeanna agus na físeanna atá acu a bhaint amach. Go gcuire siad an tsíocháin agus an ceartas i réim i gcónaí ina gcroíthe agus ina saoil.

**Ceolchoirm**

Beidh ceolchoirm ag Cór agus Ceolfhoireann Nua Cheoil an Daingin, in Óstán na Sceilge, Dé Céadaoin, 1 Bealtaine, ag 8.00in. Ticéid €15, ón nDíseart nó ó phoitigéirí An Bhreathnaigh agus Uí Ghruagáin.

**Féile na Bealtaine**

Beidh 2 chór ag canadh i Séipéal Naomh Muire sa Daingean le linn Féile na Bealtaine. Dé Sathairn, 4 Bealtaine, Voices of Limerick ag 2.00in agus Dé Domhnaigh, 5 Bealtaine, Ukrainian Code ag 5.00in. Ticéid €10.

**Machnamh don Soiscéal (Eoin 15:1-8).** Seo cuid de aitheasc Íosa agus é ag fágaint slán ag a chuid deisceabal ag an Suipéar Déanach. Téama sliocht an lae inniu ná na deisceabail ag fanúint, ag lonnú, in Íosa agus Íosa ag fanúint iontu……. Ón eolas a bhí acu ar na Scrioptúir thuigfeadh na céad deisceabail agus an luatheaglais teachtaireacht an pharabail go héasca. I dtraidisiún Iosrael ba é Iosrael féin fíniúin, nó fíonghort, an Tiarna, bíodh gur cáineadh ar uairibh é faoi bheith mídhílis (Íseáia 5:1-7), agus bagraíodh é toisc gan aire a thabhairt don fhíonghort (Matha 21:33-44). Íosa atá ar tí an saol seo a fhágaint go sofheicthe, deireann sé gurb é féin an fhíniúin fhíor, an fíor-Iosrael, agus gurb é a Athair féin an saothraí le aire a thabhairt don fhíonghort. (An tAthair Máirtín Mac Conmara)

**An Memorare**

Cuimhnigh, a Mhaighdean Mhuire ró-ghrámhar, ró-cheansa, nár chuala trácht ar éinne riamh a chuir é féin féd thearmann nó d'iarr cabhair ort ná tairbhe id eadarghuí is gur theip tú air. Lán de mhuinín asat, dá bhrí sin, rithimse chugat, a Mhaighdean na Maighdean is a Mháthair. Is chugatsa a thagaim, os do chomhair a sheasaim, im pheacach bocht atuirseacht. A Mháthair an Aon-Mhic, ná diúltaigh dom urnaí ach éist liom go trócaireach agus tabhair toradh ar mo ghuí

(Leagan ó Chorca Dhuibhne le Neilí Uí Bheaglaoi - Carraig A’ Dúin)

**Glaochanna Comaoineach**

Dé hAoine seo chugainn an Chéad Aoine, 3 Bealtaine. Glaochanna comaoineach ar an Aoine:- Paróiste na Cille/Paróiste Mórdhach ar maidin agus Dún Chaoin/An Buailtín/Paróiste Mhárthain tar éis lóin. Más mian leat d’ainm a chur an liosta cuir glaoch ar Thigh na Sagart.

**Clúdaigh na Cásca agus Ofráil an Earraigh**

Tá Clúdaigh na Cásca agus clúdaigh do Ofráil an Earraigh curtha amach anois. Buíochas le gach uile dhuine a thugann amach na clúdaigh agus na daoine a bhíonn chomh fial leis an gciste seo, is do thuarastal na sagart na síntiúis seo. Go gcuití Dia go fial libh.

**Leabhar ar Díol**

Tá leabhair ar fáil ins na séipéil, ina measc tá an Tiomna Nua agus na Sailm agus leabhar ana spéisiúil dár teideal 'The End of All Things Earthly – Faith Profiles of the 1916 Leaders' curtha in eagar ag David Bracken.

**Ciste an Pharóiste €990**

Más mian leat tacú le Ciste an Pharóiste is féidir leat do shíntúis a chur i gCúntas Pharóiste an Fheirtéaraigh, Banc AIB, Príomhshráid, An Daingean **–**

 **IBAN: IE40 AIBK 93628602 090140 (BIC: AIBKIE2D).** Bíonn cuimhneamh speisialta oraibh i gcaitheamh na bliana***.* Más mian leat clarú do na clúdaigh, cuir glaoch ar Thigh na Sagart 9156131. Go gCuití Dia go fial libh.**

**Fógraí go Tigh na Sagart, roimh 10.30 r.n. Déardaoin, le bhur dtoil:**

 Fón: 066-9156131 r-phost: oifig@yahoo.ie

**.3210**